Diari Oficial de la Generalitat Valenciana


Sumari del DOGV 7624, del 28-09-2015 (2015/7799)

RESOLUCIÓ de 17 de setembre de 2015, del rectorat de la Universitat de València, dictada en execució de la Sentència de data 9 de març de 2015, com a conseqüència de l'incident d'execució contra la interlocutòria del Jutjat Contenciós Administratiu número 7 de València, que confirmava la Resolució de 14 de maig de 2013, del rectorat de la Universitat de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7624

Data del DOGV
:   28-09-2015

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2015/7799


Data del document
:   17-09-2015

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 17 de setembre de 2015, del rectorat de la Universitat de València, dictada en execució de la Sentència de data 9 de març de 2015, com a conseqüència de l'incident d'execució contra la interlocutòria del Jutjat Contenciós Administratiu número 7 de València, que confirmava la Resolució de 14 de maig de 2013, del rectorat de la Universitat de València. [2015/7799]  
La senyora Cabrera Izquierdo va promoure un incident d'execució de sentència contra la Resolució de la Universitat de València de 14 de maig de 2013, mitjançant la qual s'anul·lava el seu nomenament com a funcionària de carrera juntament amb el d'altres persones que havien superat el curs selectiu de promoció interna per a l'accés als grups A1 i A2 d'administració general d'aquesta Universitat. Aquesta resolució havia estat dictada també en execució de la Sentència 71/2013 del Tribunal Superior de Justícia de la Comunitat Valenciana.  
El 9 de març de 2015, el Tribunal Superior de Justícia de la Comunitat Valenciana va dictar una nova sentència (179/2015), en la qual va estimar el recurs d'apel·lació interposat per la senyora Cabrera Izquierdo, i va anul·lar la Resolució de 14 de maig de 2013, del rectorat de la Universitat de València, i va resoldre reconèixer-li el manteniment del seu nomenament com a funcionària de l'escala de gestió universitària, amb tots els efectes econòmics i administratius des del mateix moment en què es va produir.  
Es troben en la mateixa situació material que la referida senyora Cabrera Izquierdo els empleats públics d'aquesta Universitat, les senyores Rosario Carmen Domingo Oltra i Maria Teresa García de Mier i els senyors Jesús Aguirre Molina, Vicente Francisco Cacho Lucas i Francisco José Moreno Medina, atès que no van accedir a la convocatòria en virtut de la modificació de la RLT número 4/2008.  
Per tot açò, i considerant el que disposen els articles 118 de la Constitució, 17.2 de la Llei Orgànica 6/1985, d'1 de juliol, del Poder Judicial, i 103 i següents de la Llei 29/1998, de 13 de juliol, reguladora de la jurisdicció contenciosa administrativa, que estableixen l'obligatorietat de complir les sentències i altres resolucions fermes dictades per jutges i tribunals, aquest rectorat, fent ús de les competències que li atribueix l'article 20 de la Llei Orgànica 6/2001, de 21 de desembre, d'Universitats, resol:  
  
Únic  
Anul·lar la Resolució de 14 de maig de 2013 respecte de les persones indicades i mantenir els seus nomenaments com a funcionaris o funcionàries de l'escala tècnica de gestió, sector administració general, grup A, subgrup A1, i com a funcionaris i funcionàries de l'escala de gestió universitària, sector administració general, grup A, subgrup A2, i reconeixer tots els efectes econòmics i administratius des que es va produir el cessament anul·lat de les persones que s'assenyalen:  
  
  
Aguirre Molina, Jesús  
Cabrera Izquierdo, Catalina  
Cacho Lucas, Vicente Francisco  
Domingo Oltra, Rosario Carmen  
García de Mier, Maria Teresa  
Moreno Medina, Francisco José  
  
València, 17 de setembre de 2015.- El rector, p. d. (DOCV 17.07.2015), el gerent: Joan E. Oltra i Vidal.